ai4bharat/Pralekha huggingface dataset:
ग्राहक व्यवहार, अन्न आणि सार्वजनिक पुरवठा मंत्रालय
दरवर्षी मोठ्या संख्येने तरुणांची भरती करून एफसीआय अलिकडच्या वर्षांत बनली अग्रगण्य नियोक्ता
एफसीआय ने 2020 या वर्षात श्रेणी III मध्ये 3,687 अधिकाऱ्यांची, तर 2021या वर्षात श्रेणी II मध्ये 307 अधिकारी आणि श्रेणी I मध्ये 87 अधिकाऱ्यांची केली भरती
एफसीआय ने 2022 मध्ये श्रेणी II आणि III अधिकाऱ्यांच्या 5159 पदांची जाहिरात दिली; ही भरती प्रक्रिया अंतिम टप्प्यात असून लवकरच ती पूर्ण होणार
नवी दिल्ली, 1 जून 2023
देशाची अन्न सुरक्षा सुनिश्चित करण्यासाठी ग्राहक व्यवहार, अन्न आणि सार्वजनिक वितरण मंत्रालयाच्या अंतर्गत सार्वजनिक क्षेत्रातील सर्वात मोठ्या उपक्रमांपैकी एक असलेली भारतीय खाद्य महामंडळ  ही संस्था अलीकडच्या काळात दरवर्षी तरुणांची मोठ्या प्रमाणात भरती करत आहे.
एफसीआय ची भरती प्रक्रिया केवळ ऑनलाईन परीक्षेद्वारे पूर्ण केली जाते आणि एम्प्लॉयमेंट न्यूज तसेच आघाडीच्या राष्ट्रीय/ स्थानिक वृत्तपत्रांमध्ये या भरतीची मोठ्या प्रमाणावर जाहिरात केली जाते. ही भरती खुल्या स्पर्धेद्वारे केली जाते आणि पूर्णपणे गुणवत्तेच्या आधारावर केली जाते.कॉर्पोरेशन / भारत सरकारच्या नियम आणि नियमांचे काटेकोरपणे पालन करून अत्यंत पारदर्शकता आणि प्रामाणिकपणे एफसीआय ही भरती सुनिश्चित करते.
विविध श्रेणी  अंतर्गत पदांची नियमितपणे जाहिरात केली जात आहे. एफसीआय ने 2020 या वर्षात श्रेणी III मध्ये 3687 अधिकाऱ्यांची तर 2021 मध्ये श्रेणी II मध्ये 307 तसेच श्रेणी I मध्ये 87 अधिकार्यांची यशस्वीपणे भरती केली आहे.
सध्या, एफसीआय ने 2022 मध्ये श्रेणी II आणि III मधील 5159 पदांची जाहिरात दिली आहे. 11.70 लाख उमेदवारांनी भरती प्रक्रियेत भाग घेतला आहे. दोन टप्प्यातील ऑनलाईन परीक्षा यापूर्वीच पूर्ण झाल्या आहेत. शिवाय, भरती प्रक्रिया अंतिम टप्प्यात असून लवकरच ती पूर्ण होण्याची शक्यता आहे.
कर्मचाऱ्यांची संख्या कमी करण्याऐवजी, कार्यक्षम कामकाजासाठी आणि मनुष्यबळाची कमतरता पूर्ण करण्यासाठी भारतीय खाद्य महामंडळ सध्या रिक्त असलेली पदे भरत आहे.
S.Patil/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 119
पंतप्रधान कार्यालय
नौदल दिनानिमित्त भारतीय नौदलाला पंतप्रधानांचा सलाम
(नवी दिल्ली, 4 डिसेंबर 2019
नौदल दिनानिमित्त पंतप्रधान नरेंद्र मोदी यांनी भारतीय नौदलाच्या अधिकारी आणि कर्मचाऱ्यांना सलाम केला आहे. पंतप्रधान म्हणाले, ‘नौदल दिनी, आपल्या नौदलातील शूर कर्मचाऱ्यांना मी वंदन करतो. त्यांच्या मौल्यवान सेवा आणि बलिदानाने आपल्या देशाला मजबूत आणि सुरक्षित बनवले आहे.’
B.Gokhale/S.Kane/P.Kor
माहिती आणि प्रसारण मंत्रालय
'आझादी का अमृत महोत्सव’चे उद्दिष्ट नवीन भारताची निर्मिती करणे आहे -मुख्यमंत्री डॉ प्रमोद सावंत
15 मार्च पर्यंत आझाद मैदानावर भारतीय स्वातंत्र्य चळवळीचे विविध पैलू पहा
गोवा, 12 मार्च 2021
गोव्याचे मुख्यमंत्री डॉ. प्रमोद सावंत यांनी आज ‘आझादी का अमृत महोत्सव’ चा प्रारंभ केला आणि स्वातंत्र्याच्या 75 वर्षांच्या निमित्ताने आझाद मैदान, पणजी येथे लोक संपर्क विभागाच्या छायाचित्र प्रदर्शनाचे उद्घाटन केले.
आपल्या देशाच्या महान इतिहासाचे स्मरण करून नवभारताची निर्मिती करणे हे "आझादी का अमृतमहोत्सव"चे उद्दिष्ट असल्याचे मुख्यमंत्री म्हणाले. ते म्हणाले की इतिहासाचे स्मरण केल्याशिवाय कोणताही देश प्रगती करू शकत नाही.
या कार्यक्रमाच्या माध्यमातून नवीन पिढी नवीन भारत घडवण्यासाठी इतिहासापासून प्रेरणा घेईल. आज भारत सर्व क्षेत्रात प्रगती करत आहे आणि ‘विश्वगुरु’ होण्याच्या मार्गावर आहे, असे डॉ सावंत म्हणाले. कोविडच्या कठीण काळात भारताने जगाला उदारपणे मदत केली, जे जागतिक संदर्भात भारताचे उज्ज्वल भविष्य दर्शवते.
लोक संपर्क विभाग, गोवा यांनी आयोजित केलेल्या स्वातंत्र्य लढ्यावरील छायाचित्र प्रदर्शनाचे उद्घाटन मुख्यमंत्री डॉ. प्रमोद सावंत यांनी केले. गोवा मुक्तीची 60 वर्षे आणि भारत @75 साजरे करणे हा गोव्यासाठी अभिमानाचा क्षण आहे, असे मुख्यमंत्री म्हणाले. हे छायाचित्र प्रदर्शन सर्वांसाठी विनामूल्य आहे.
तत्पूर्वी मुख्यमंत्र्यांनी आझाद मैदान येथील शहीद स्मारकात पुष्पांजली वाहिली. सायकल रॅलीला हिरवा झेंडा दाखवून कार्यक्रमाची सांगता झाली.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 95
कंपनी व्यवहार मंत्रालय
कंपन्यांकडून कंपनी कायद्याच्या तरतुदींचा भंग
कंपनी कायद्याच्या तरतुदींचा भंग करणाऱ्या कंपन्याबाबत कंपनी व्यवहार मंत्रालयाकडे माहिती असल्याचे केंद्रीय वित्त राज्य मंत्री अनुराग ठाकूर यांनी आज लोकसभेत एका लेखी प्रश्नाच्या उत्तरात सांगितले. मंत्रालयाला थेट किंवा प्रादेशिक संचालक, कंपनी रजिस्ट्रार यांच्याकडून, सार्वजनिक  तसेच इतर मंत्रालयाकडूनही कंपन्याविषयी तक्रारी प्राप्त होतात. त्यासंदर्भात तपसणी करून कंपनी कायदा 2013 नुसार कारवाई केली जाते. चौकशीचे आदेश,तपासणी, तपास इत्यादी संदर्भातल्या कंपनी कायद्याच्या कलमांना अनुसरून, प्रत्येक प्रकरणानुसार पावले उचलण्यात येतात. विविध शाखांकडून कार्यवाहीची आवश्यकता असणारे आणि व्यापक जनहिताशी संबंधित, मोठ्या रकमेचे घोटाळे असल्यास गंभीर गुन्हे तपास कार्यालयाकडे ते सोपवण्यात येतात.
2018-19 आणि 2019-20 या गेल्या दोन वर्षातल्या चौकशी, तपास यासंदर्भातल्या आदेशांचे तपशीलही ठाकूर यांनी दिले.
|
|
No of Inquiry ordered u/s 206 
|
|
No of Inspection ordered u/s 206 
|
|
No of Investigation ordered u/s 210
|
|
No of Investigation ordered u/s 212 for SFIO
|
|
878
|
|
674
|
|
167
|
|
59
चौकशी, तपासणी याबाबत आदेश देण्याचे कारण प्रत्येक प्रकरणात वेगवेगळे असते. घोटाळा, कंपनी कायद्याच्या तरतुदींचे पालन न करणे,कंपनी कायद्याखाली जनतेकडून घेतलेल्या ठेवींचे पैसे परत न करणे, इतर मंत्रालयाकडून प्राप्त तक्रारी अशा विविध कारणांचा यात समावेश आहे.
660 प्रकरणात चौकशी करण्यात येत असल्याची माहिती त्यांनी दिली आहे. तथ्यावर आधारित, कंपनी कायदा 2013 च्या तरतुदीनुसार खटले दाखल करण्यात आल्याचे त्यांनी सांगितले.
M.Chopade/N.Chitale/P.Kor
अन्न प्रक्रिया उदयोग मंत्रालय
अन्न प्रक्रिया उद्योग मंत्रालयाकडून ऑपरेशन ग्रीन्ससाठी मार्गदर्शक तत्त्वे जारी
नवी दिल्ली, 5 नोव्हेंबर 2018
केंद्रीय मंत्री हरसिमरत कौर बादल यांच्या अंतर्गत अन्न प्रक्रिया उद्योग मंत्रालयाने आज ऑपरेशन ग्रीन्ससाठी कार्यान्वयन धोरण मंजूर केले आहे. 2018-19 च्या अर्थसंकल्पात टोमॅटो, कांदा आणि बटाटा  पिकांच्या सुरळीत पुरवठ्यासाठी तसेच वर्षभर स्थिर किमतीनुसार देशात संपूर्ण पिकांची उपलब्धता सुनिश्चित करण्यासाठी 500 कोटी रुपये खर्च करून ऑपरेशन ग्रीन्सची घोषणा करण्यात आली होती.
"टॉप पिकांची अस्थिर किंमत नागरिकांसाठी संकट आहे. ही एक क्रांतिकारक योजना आहे जी सर्व हितधारकांशी निरंतर संवादानंतर विकसित झाली आहे तसेच टॉप पिकांच्या किमती स्थिर करण्यासाठी आणि वर्षभर देशांतील सर्व कुटुंबांना पिकांची उपलब्धता निश्चित करून देण्यासाठी आम्ही धोरण निश्चित केले आहे”, असे बादल यावेळी म्हणाल्या. टॉप पिकांचे उत्पादन आणि मूल्यवर्धित शृंखला वाढवण्यासाठी या योजनेअंतर्गत विशेष उपाययोजना आणि अनुदान सहायता देण्यात आली आहे असेही बादल यांनी नमूद केले.
मंत्रालयाने ठरवलेल्या उपाययोजनांच्या मालिकेमध्ये या धोरणाचा समावेश असेल:
अल्प मुदत किंमत स्थिरीकरण उपाय : किंमत स्थिरीकरण उपायांची अंमलबजावणी करण्यासाठी नाफेड नोडल एजन्सी असेल.
- खालील दोन घटकांवर मंत्रालय पन्नास टक्के सबसिडी देईल:
- टोमॅटो कांदा बटाटा  पीक उत्पादनाची उत्पादन ते साठवणूक जागेपर्यंत वाहतूक;
- टॉप पिकांसाठी योग्य साठवणूक व्यवस्था करणे;
 दीर्घकालीन एकात्मिक मूल्य श्रृंखला विकास प्रकल्प :
- एफपीओ आणि त्यांच्या संघटनेची क्षमता निर्मिती
- गुणवत्ता उत्पादन
- कापणीनंतरची सोयी सुविधा
- कृषी-खर्च
- विपणन / खर्चाचे मुद्दे
- टॉप पिकांच्या मागणी आणि पुरवठा व्यवस्थापनासाठी ई-प्लॅटफॉर्मची निर्मिती आणि व्यवस्थापन.
N.Sapre/S.Tupe/P.Kor
(Visitor Counter : 123
पंतप्रधान कार्यालय
अभियंता दिनानिमित्त पंतप्रधान नरेंद्र मोदी यांनी अभियंत्यांना दिल्या शुभेच्छा
एम विश्वेश्वरय्या यांच्या जयंतीनिमित्त पंतप्रधानांनी वाहिली आदरांजली
पंतप्रधान नरेंद्र मोदी यांनी अभियंता दिनानिमित्त, सर्व मेहनती अभियंत्यांना शुभेच्छा दिल्या आहेत. एम विश्वेश्वरय्या यांच्या जयंतीनिमित्त त्यांना आदरांजली अर्पण करतानाच त्यांच्या कार्याचे पंतप्रधानांनी स्मरण केले आहे.
‘अभियंता दिनाच्या सर्व मेहनती अभियंत्यांना शुभेच्छा. आपली पृथ्वी अधिक उत्तम आणि तंत्रज्ञानाने अद्ययावत करण्यामध्ये त्यांच्या महत्वाच्या भूमिकेसाठी आभार मान्ण्याकरिता शब्द अपुरे आहेत. एम विश्वेश्वरय्या यांच्या जयंतीनिमित्त त्यांना आदरांजली अर्पण करतो आणि त्यांच्या कार्याचे स्मरण करतो.’असे पंतप्रधानांनी ट्वीटरवर म्हटले आहे.
जलशक्ती मंत्रालय
केंद्रीय मंत्री गजेंद्रसिंग शेखावत आणि स्मृती इराणी यांच्या हस्ते ‘स्वच्छ भारत क्रांती’ पुस्तकाचे प्रकाशन
स्वच्छ भारत क्रांती मध्ये 35 निबंधांद्वारे एसबीएमचा उल्लेखनीय प्रवास
नवी दिल्ली, 4 ऑगस्ट 2020
पेयजल आणि स्वच्छता विभागाचे सचिव परमेश्वरन अय्यर यांनी संपादित केलेल्या “स्वच्छ भारत रेव्होल्यूशन ” या पुस्तकाचा हिंदीत अनुवाद करण्यात आला असून स्वच्छ भारत क्रांती म्हणून प्रकाशित केले आहे. केंद्रीय जलशक्ती मंत्री गजेंद्रसिंग शेखावत आणि केंद्रीय वस्त्रोद्योग व महिला आणि बाल विकास मंत्री स्मृती इराणी यांनी आज नवी दिल्लीत या पुस्तकाचे अधिकृत प्रकाशन केले. त्यानंतर या दोन्ही मंत्र्यांनी आणि परमेश्वरन अय्यर यांनी पुस्तक आणि स्वच्छ भारत अभियानावर चर्चा केली. स्वच्छ भारत अभियानातील लाखो कार्यकर्त्यांनी वेबकास्टिंगच्या माध्यमातून ही चर्चा पाहिली.
स्वच्छ भारत क्रांती या पुस्तकात विविध हितधारक आणि एसबीएममध्ये योगदान देत असलेल्या कार्यकर्त्यांनी 35 निबंधांद्वारे या सामाजिक क्रांतीबद्दल सांगितलेल्या त्यांच्या दृष्टिकोनाच्या माध्यमातून स्वच्छ भारत अभियानाचा उल्लेखनीय प्रवास बंदिस्त केला आहे. हे निबंध चार प्रमुख विभागांमध्ये आयोजित केले आहेत जे स्वच्छ भारत अभियानाच्या यशाचे चार महत्त्वाचे आधारस्तंभ आहेत : राजकीय नेतृत्व, सार्वजनिक वित्तपुरवठा, भागीदारी आणि लोकांचा सहभाग. पंतप्रधान नरेंद्र मोदी यांच्या प्रस्तावना या पुस्तकाला असून अरुण जेटली, अमिताभ कांत, रतन टाटा, सद्गुरु, अमिताभ बच्चन, अक्षय कुमार, तवलीन सिंग, बिल गेट्स यांनी लिहिलेल्या निबंधांचे हे संकलन आहे.
या प्रसंगी बोलताना गजेंद्रसिंग शेखावत यांनी भारत जगात स्वच्छतेच्या नेत्यांपैकी एक नेता कसा बनला आणि केवळ पाच वर्षात 50 कोटींहून अधिक लोकांनी शौचालयाचा वापर सुरू केला असून उघड्यावर शौच करणे थांबवले याबाबत भारताच्या अनुभवातून अनेक देश शिकत आहेत. ते म्हणाले की, स्वच्छ भारत क्रांतीच्या माध्यमातून हा प्रवास भारताच्या मध्यवर्ती भागातील लाखो वाचकांपर्यंत पोहचेल याचा त्यांना आनंद आहे.
स्मृती इराणी म्हणाल्या की, स्वच्छ भारत अभियान जनआंदोलन बनवण्यात महिलांनी पार पडलेल्या नेतृत्व भूमिकेचा त्यांना अभिमान आहे. त्या म्हणाल्या कि स्वच्छ भारत अभियान हे नारी शक्तीचे खरे उदाहरण आहे आणि आतापर्यंत झालेला लाभ टिकवून ठेवण्यासाठी महिला एसबीएमच्या पुढच्या टप्प्यात असाच पुढाकार घेतील आणि भविष्यात कोणीही उघड्यावर शौचास जाणार नाही. त्यानंतर मंत्र्यांनी व्हिडिओ कॉन्फरन्सिंगद्वारे स्वच्छग्रही , क्षेत्रीय पदाधिकारी आणि राज्य सरकारच्या अधिकाऱ्यांच्या प्रश्नांना उत्तरे दिली.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138
पंतप्रधान कार्यालय
सुप्रसिद्ध आण्विक भौतिकशास्त्रज्ञ बिकाश सिन्हा यांच्या निधनाबद्दल पंतप्रधानांनी शोक व्यक्त केला
नवी दिल्ली, 11 ऑगस्ट 2023
पंतप्रधान नरेंद्र मोदी यांनी सुप्रसिद्ध आण्विक भौतिकशास्त्रज्ञ बिकाश सिन्हा यांच्या निधनाबद्दल तीव्र दुःख व्यक्त केले आहे.
ट्विट संदेशात पंतप्रधान म्हणाले;
“बिकाश सिन्हा जी हे विज्ञानासाठी विशेषत: आण्विक भौतिकशास्त्र आणि उच्च ऊर्जा भौतिकशास्त्राच्या क्षेत्रात दिलेल्या योगदानासाठी कायम स्मरणात राहतील. बदलती संशोधन परिसंस्था पुढे नेण्याची त्यांची तळमळ लक्षणीय होती. त्यांच्या निधनाने दु:ख झाले. त्यांच्या कुटुंबियांच्या आणि चाहत्यांच्या दुःखात सहभागी आहे.ओम शांती.”
S.Patil/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधान नरेंद्र मोदी यांनी पोप एमेरिट्स बेनेडिक्ट सोळावे यांच्या निधनाबद्दल व्यक्त केले दुःख
पंतप्रधान नरेंद्र मोदी यांनी पोप एमेरिट्स बेनेडिक्ट सोळावे यांच्या निधनाबद्दल तीव्र दुःख व्यक्त केले आहे.
पंतप्रधानांनी आपल्या ट्विटर संदेशात म्हटले आहे की, "पोप एमेरिट्स बेनेडिक्ट सोळावे यांच्या निधनाबद्दल तीव्र दुःख झाले आहे. त्यांनी आपले संपूर्ण जीवन चर्च तसेच भगवान येशूची शिकवण देण्यासाठी वाहिले होते. समाजाच्या बहुमोल सेवेसाठी ते नेहमीच आठवणीत राहतील. त्यांच्या निधनाने दुःखी झालेल्या जगातील लाखो लोकांप्रति माझ्या सहवेदना.
आरोग्य आणि कुटुंब कल्याण मंत्रालय
कोविड मदत सामग्रीबद्दल अद्ययावत माहिती
‘संपूर्ण सरकार’या दृष्टीकोनातून, भारत सरकारने जागतिक पातळीवरून आलेल्या मदतीचे राज्ये तसेच केंद्रशासित प्रदेशांना त्वरीत वितरण केले आहे
आतापर्यंत एकूण 9,294 ऑक्सिजन कॉन्सन्ट्रेटर्स, 11,835 ऑक्सिजन सिलेंडर; 19 ऑक्सिजन उत्पादन प्रकल्प; 6,439 व्हेंटीलेटर्स/Bi PAP; जवळपास 4.22 लाख रेमडेसिविरच्या कुप्या वितरित केल्या गेल्या/ रवाना झाल्या
नवी दिल्ली, 13 मे 2021
देशातील अभूतपूर्व कोविड लाटेशी सामना करण्याच्या प्रयत्नांना बळ देण्यासाठी म्हणून 27 एप्रिल 2021 पासून भारत सरकारला विविध देश आणि संस्थांकडून आंतरराष्ट्रीय देणग्या आणि कोविड-19 वरील उपचारांसाठी वैद्यकीय साधनसामग्री प्राप्त होत आहे. “संपूर्ण सरकार” या दृष्टीकोनातून पद्धतशीर आणि योग्य प्रकारे वितरणपद्धती राबवत विविध सरकारी विभाग व मंत्रालये या मिळालेल्या साधनसामग्रीचे राज्ये व केंद्रशासित प्रदेशांना त्वरीत वितरण व्हावे म्हणून समन्वयाने काम करत आहेत.
27 एप्रिल 2021 ते 12 मे 2021 पर्यंत एकूण 9294 ऑक्सिजन कॉन्सन्ट्रेटर्स, 11,835 ऑक्सिजन सिलेंडर; 19 ऑक्सिजन उत्पादन प्रकल्प; 6,439 व्हेंटिलेटर्स/Bi PAP;जवळपास 4.22 लाख रेमडेसिविर कुप्या रस्ते तसेच हवाई मार्गाने वितरित झाल्या किंवा रवाना केल्या गेल्या.
12 मे 2021 रोजी कुवैत, सिंगापूर, गुलियड, स्वित्झर्लंड, स्पेन, इजिप्त कडून आलेल्या मुख्य सामग्रीत खालील गोष्टींचा समावेश होता.
रेमडेसिविर: 86,595
ऑक्सिजन सिलेंडर: 4,802
ऑक्सिजन कॉन्सन्ट्रेटर्स: 10
व्हेंटिलेटर्स/Bi PAP/CPAP:141
मदत घेणारी राज्ये व केंद्रशासित प्रदेशांना तसेच संस्थांना मदतीचे त्वरीत वाटप आणि यथायोग्य वितरण याचे काम सातत्याने सुरू आहे. केंद्रीय आरोग्य मंत्रालय सातत्याने यावर देखरेख ठेवून आहे. देणग्या, मदत आणि अनुदान या स्वरूपात येणारी कोविड उपचारांसाठीच्या बाहेरून आलेल्या
सामग्रीचे वितरण आणि वाटपातील समन्वय राखण्यासाठी केंद्रीय आरोग्य मंत्रालयाच्या अखत्यारीत एक कक्ष स्थापन करण्यात आला आहे. हा कक्ष 26 एप्रिल 2021 पासून कार्यरत आहे. 2 मे 2021 पासून आरोग्य मंत्रालयाने मानक कार्यप्रणाली तयार करून अंमलात आणली.
जागतिक पातळीवरून प्राप्त झालेल्या सामग्रीचे विविध आरोग्य केंद्रे, राज्ये तसेच केंद्रशासित प्रदेशांना त्वरीत वितरण होत असतानाचे हे काही दृश्ये
S.Patil/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 182
पंतप्रधान कार्यालय
राज्यातील जल जीवन मिशन 100 टक्के पूर्ण करण्यासाठी दाखवलेल्या उत्साहाबद्दल पंतप्रधानांनी गुजरातच्या जनतेचे कौतुक केले आहे
नवी दिल्ली, 26 ऑक्टोबर 2022
हर घर जल योजना 100 टक्के पूर्ण झाल्याबद्दल गुजरातचे मंत्री ऋषिकेश पटेल यांच्या ट्विटला उत्तर देताना पंतप्रधानांनी गुजरातच्या जनतेच्या उत्साहाबद्दल कौतुक केले आहे.
पंतप्रधानांनी ट्विट केले;
ગુજરાતના લોકોને ખૂબ ખૂબ અભિનંદન...આ જળ શક્તિ પ્રત્યે લોકોનો ઉત્સાહ દર્શાવે છે.”S.Patil/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
राष्ट्रपती कार्यालय
लिकटेंस्टीनचे राजपुत्र अलोईस यांनी घेतली राष्ट्रपतींची भेट
नवी दिल्ली, 12 ऑक्टोबर 2018
लिकटेंस्टीनचे राजपुत्र अलोईस यांनी आज राष्ट्रपती भवनात राष्ट्रपती राम नाथ कोविंद यांची भेट घेतली.
राजपुत्र अलोईस यांचे भारतात स्वागत करताना राष्ट्रपती म्हणाले की, उभय देशांच्या राजनैतिक संबंधांना 25 वर्षे पूर्ण होत असल्यामुळे त्यांचा हा दौरा अतिशय खास आहे.
लिकटेंस्टीनबरोबर आर्थिक संबंध अधिक दृढ करण्याबाबत भारत उत्सूक असल्याचे राष्ट्रपती म्हणाले. त्यांनी लिकटेंस्टीनच्या कंपन्यांना भारताच्या विकास यात्रेत सहभागी होण्याचे निमंत्रण दिले.
N.Sapre/S.Kane/P.Kor
(Visitor Counter : 81
रेल्वे मंत्रालय
ऑगस्ट 2022 पर्यंत गेल्या वर्षीच्या याच कालावधीच्या तुलनेत रेल्वेच्या एकूण महसूलात 38% वाढ
प्रवासी वाहतूक महसूलात 116% वाढ
नवी दिल्ली, 11 सप्टेंबर 2022
ऑगस्ट 2022 महिनाअखेरीपर्यंत भारतीय रेल्वेने एकूण 95,486.58 कोटी रुपये महसूल मिळवला आहे.
गेल्या वर्षीच्या याच कालावधीतील महसुलाच्या तुलनेत हा महसूल 26271.29 कोटी म्हणजेच 38% नी जास्त आहे.
रेल्वेला प्रवासी वाहतूकीतून 25,276.54 कोटी रुपये एवढा महसूल मिळाला आहे. गेल्या वर्षी याच कालावधीत मिळालेल्या प्रवासी वाहतूक महसुलापेक्षा ही रक्कम 13,574.44 कोटी रुपयांनी म्हणजेच 116 टक्क्यांनी जास्त आहे.
गेल्या वर्षाच्या तुलनेत आरक्षित तसेच अनारक्षित या दोन्ही प्रकारात प्रवासी वाहतूक वाढली आहे. लांब अंतराच्या आरक्षित मेल एक्सप्रेस संदर्भातली वाढ ही त्याच अंतरावरील पॅसेंजर किंवा उपनगरी गाड्यांच्या तुलनेत जास्त आहे.
कोच विषयक इतर महसूल हा 2437.42 कोटी रुपये आहे. गेल्या वर्षीच्या याच कालखंडातील महसुलापेक्षा हा महसूल 811.82 कोटी रुपयांनी म्हणजेच 50 टक्क्यांनी वाढला आहे.
भारतीय रेल्वेच्या पार्सल क्षेत्रातल्या लक्षणीय वाढीचा यात मोठा वाटा आहे.
माल वाहतुकीतून मिळणारा महसूल यावर्षी ऑगस्ट अखेरीपर्यंत 65,505.02 कोटी रुपये झाला आहे. गेल्या वर्षी याच कालावधीत याच प्रकारच्या महसुलाच्या तुलनेत त्यात 10,780.03 कोटी रुपयांनी म्हणजेच 20 टक्क्यांनी वाढ झाली आहे. धान्य, खते, सिमेंट, खनिज तेल , कंटेनर वाहतूक आणि इतर मालाच्या वाहतुकीने त्याचबरोबर कोळसा वाहतुकीनेही या वाढीत महत्त्वाचा वाटा उचलला आहे.
इतर प्रकारचा महसूल सुद्धा 2267.60 कोटी रुपये झाला आहे. म्हणजेच त्यात गेल्या वर्षीच्या याच कालावधीतील महसुलापेक्षा 1105 कोटी रुपये म्हणजेच 95% नी वाढ झाली आहे.
रेल्वे महसुलाची ऑगस्ट 2022 पर्यंतची महसुलाची थोडक्यात आकडेवारी पुढील प्रमाणे:
|
|
|
|
|
|
|
|
Rs in Cr
|
|
Category
|
|
Actual
2021-22
|
|
Actual
|
|
Actual
|
|
Variation over last year
|
|
Upto Aug 21
|
|
Upto Aug 22
|
|
Amount
|
|
%
|
|
Passenger Revenue
|
|
39214.38
|
|
11702.10
|
|
25276.54
|
|
13574.44
|
|
116%
|
|
Other Coaching Revenue
|
|
4899.55
|
|
1625.60
|
|
2437.42
|
|
811.82
|
|
50%
|
|
Goods Revenue
|
|
141096.39
|
|
54724.99
|
|
65505.02
|
|
10780.03
|
|
20%
|
|
Sundry Revenue
|
|
6067.97
|
|
1162.60
|
|
2267.60
|
|
1105.00
|
|
95%
|
|
Total Revenue
|
|
191278.29
|
|
69215.29
|
|
95486.58
|
|
26271.29
|
|
38%N.Chitale/V.Sahajrao/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 127
पंतप्रधान कार्यालय
पंतप्रधान नरेंद्र मोदी आणि लक्झेम्बर्गचे पंतप्रधान झेव्हियर बिटल यांच्यात आभासी द्विपक्षीय शिखर परिषद
पंतप्रधान नरेंद्र मोदी आणि लक्झेम्बर्गचे पंतप्रधान झेव्हिअर बिटल यांच्यात आज आभासी स्वरूपात द्विपक्षीय शिखर परिषद झाली.
कोविड-19 मुळे लक्झेम्बर्ग येथे झालेल्या जीवितहानी बद्दल पंतप्रधान मोदी यांनी आपल्या शोकसंवेदना व्यक्त केल्या. तसेच, या जागतिक महामारीचा सामना करण्यासाठी बिटल यांच्या नेतृत्वाखाली लक्झेम्बर्गने केलेल्या उपाययोजनांचे त्यांनी कौतुक केले.
कोविड नंतरच्या जगात, भारत- लक्झेम्बर्ग संबंध अधिक मजबूत करण्याबद्दल प्रामुख्याने दोन्ही पंतप्रधानांदरम्यान यावेळी चर्चा झाली. विशेषतः वित्तीय तंत्रज्ञान, हरित प्रकल्पांसाठी वित्तपुरवठा, अवकाश-साधने, डिजिटल संशोधने आणि स्टार्ट अप्स या क्षेत्रातील सहकार्यावर यावेळी भर देण्यात आला. दोन देशांमधील विविध करारांना अंतिम स्वरुप दिल्याबद्दल उभय नेत्यांनी समाधान व्यक्त केले. विशेषतः वित्तीय बाजार नियामक, शेअर बाजार आणि नवोन्मेष संस्था संदर्भातले करार पूर्णत्वाला आले आहेत.
यावेळी दोन्ही नेत्यांमध्ये प्रभावी बहुराष्ट्रीयत्व प्रत्यक्षात आणण्यासाठी सहकार्य वृद्धिंगत करणे आणि कोविड-19 चा आजार, दहशतवाद तसेच हवामान बदल अश जागतिक आव्हानांचा सामना करण्यासाठी एकत्रित काम करण्याबाबत सहमती झाली. आंतरराष्ट्रीय सौर सहकार्य अभियानात सहभागी होण्याच्या लक्झेम्बर्गच्या घोषणेचे पंतप्रधानांनी स्वागत केले तसेच आपत्ती प्रतिबंधक पायाभूत सुविधा सहकार्यात सहभागी होण्याचे आवाहनही मोदी यांनी केले.
कोविडच्या परिस्थितीत सुधारणा झाल्यावर, लक्झेम्बर्गचे ग्रँड ड्युक आणि पंतप्रधान बिटल यांचे भारतात स्वागत करण्याची संधी मिळेल, अशी आशा पंतप्रधानांनी व्यक्त केली. पंतप्रधान बिटल यांनी देखील पंतप्रधान मोदी यांना त्यांच्या सोईनुसार, लक्झेम्बर्गला येण्याचे आमंत्रण दिले.
पंतप्रधान कार्यालय
पंतप्रधान नरेंद्र मोदी यांनी आज 12 व्या ब्रिक्स शिखर परिषदेत भारताचे नेतृत्व केले
रशियाचे अध्यक्ष व्लादिमीर पुतीन यांच्या अध्यक्षतेखाली 17 नोव्हेंबर 2020 रोजी व्हर्चुअल स्वरूपात आयोजित 12 व्या ब्रिक्स शिखर परिषदेत पंतप्रधान नरेंद्र मोदी यांनी भारताचे नेतृत्व केले. “जागतिक स्थैर्य, सामायिक सुरक्षा आणि नाविन्यपूर्ण विकास ”.ही या शिखर परिषदेची संकल्पना होती. ब्राझिलचे अध्यक्ष जैर बोल्सोनारो, चीनचे राष्ट्रपती शी जिनपिंग आणि दक्षिण आफ्रिकेचे राष्ट्रपती सिरिल रामाफोसा हे देखील या शिखर परिषदेत सहभागी झाले होते.
कोविड -19 महामारीची आव्हाने असूनही रशियाच्या अध्यक्षतेखाली ब्रिक्समधील घडामोडीना गती दिल्याबद्दल पंतप्रधानांनी अध्यक्ष पुतीन यांचे कौतुक केले. दहशतवादाविरूद्धच्या लढाईत आणि जागतिक अर्थव्यवस्थेला चालना देण्यात ब्रिक्सने महत्त्वपूर्ण भूमिका बजावल्याचे त्यांनी नमूद केले. संयुक्त राष्ट्र आणि विशेषत: सुरक्षा परिषद आणि डब्ल्यूटीओ, आयएमएफ, डब्ल्यूएचओसारख्या इतर आंतरराष्ट्रीय संस्थाना समकालीन वास्तविकतेशी प्रासंगिक बनवण्यासाठी आवश्यक सुधारणा करण्याचे आवाहन पंतप्रधानांनी केले.
कोविड -19 महामारीचा सामना करण्यासाठी पंतप्रधानांनी सहकार्याचे आवाहन केले आणि या संदर्भात भारताने दीडशेहून अधिक देशांना आवश्यक औषधांचा पुरवठा केल्याचा उल्लेख केला. ते म्हणाले की, 2021 मध्ये ब्रिक्सचे अध्यक्षपद भूषवताना भारत पारंपारिक औषध आणि डिजिटल आरोग्य, लोकांमधील परस्पर संबंध आणि सांस्कृतिक देवाण-घेवाण यासह आंतर-ब्रिक्स सहकार्याच्या एकत्रिकरणावर लक्ष केंद्रित करेल .
शिखर परिषदेच्या समारोप प्रसंगी ब्रिक्स नेत्यांनी “मॉस्को घोषणापत्राला ” मान्यता दिली.
कोळसा मंत्रालय
कोळसा उत्पादन वाढवण्यासाठी एनएलसी इंडिया लिमिटेड
पुढील वर्षापासून 4 दशलक्ष टनांवरून वार्षिक 20 दशलक्ष टन करण्याचा प्रयत्न
नवी दिल्ली, 13 ऑक्टोबर 2021
एनएलसी इंडिया लिमिटेड, या सार्वजनिक क्षेत्रातील नवरत्न कंपनीच्या ओदिशा येथील 20 एमटीपीए तालाबिरा II आणि III ओपन कास्ट माईनने पहिल्या पूर्ण वर्षाच्या परिचालनादरम्यान आतापर्यंत 2 दशलक्ष टन कोळसा उत्पादनाचा टप्पा ओलांडला आहे.
एनएलसी इंडिया लिमिटेडने चालू वर्षात आधीच्या 4 दशलक्ष टन उद्दिष्टाऐवजी वार्षिक 6 दशलक्ष टन उद्दिष्ट साध्य करण्यासाठी पावले उचलली आहेत आणि कोळशाची वाढती मागणी लक्षात घेऊन एनएलसी इंडिया लिमिटेड चालू वर्षात तालाबिरा खाणीचे कोळसा उत्पादन 10 दशलक्ष टन पर्यंत आणि पुढील वर्षापासून 20 दशलक्ष टन पर्यंत वाढवण्यासाठी सर्वतोपरी प्रयत्न करत आहे.
उत्पादित कोळसा एनएलसीआयएलची उपकंपनी तुतीकोरिन इथल्या एनएलसी तमिळनाडू पॉवर लिमिटेडच्या 2 x 500 मेगावॅट वीज निर्मिती संयंत्रांकडे नेला जात आहे. ही सगळी निर्माण होणारी वीज दक्षिणी राज्यांची गरज भागवत असून यात तामिळनाडूचा मुख्य हिस्सा  आहे.
कोळसा मंत्रालयाने खनिज सवलत नियमांबाबत खाण आणि खनिजे  कायद्यात अलीकडेच सुधारणा केल्यामुळे, एन्ड यूज संयंत्राची कोळशाची गरज भागवल्यानंतर अतिरिक्त कोळसा विक्री खाणींना करता येते. त्यानुसार अतिरिक्त कोळसा विकण्यासाठी कोळसा मंत्रालयाकडे परवानगी मागण्यात आली आहे.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
पंतप्रधान कार्यालय
तेलगू अभिनेते श्री जय प्रकाश रेड्डी यांच्या निधनाबद्दल पंतप्रधानांनी व्यक्त केले दुःख
पंतप्रधान श्री नरेंद्र मोदी यांनी तेलगू अभिनेते श्री जय प्रकाश रेड्डी यांच्या निधनाबद्दल दुःख व्यक्त केले आहे. ट्विटमध्ये ते म्हणतात, ``जय प्रकाश रेड्डी यांनी त्यांच्या अभिनय कौशल्यामुळे प्रत्येकाला प्रभावित केले होते. त्यांनी त्यांच्या मोठ्या कार्यकाळात अनेक वैविध्यपूर्ण भूमिका केल्या. अवघी चित्रपटसृष्टी त्यांच्या निधनामुळे पोरकी झाली आहे. त्यांचे कुटुंबिय आणि चाहत्यांप्रति मी सहवेदना व्यक्त करतो. ``
జయ ప్రకాష్ రెడ్డి గారు తనదైన ప్రత్యేక నటనా శైలితో అందరినీ ఆకట్టుకున్నారు . తన దీర్ఘ కాల సినీ యాత్రలో ఆయన ఎన్నో మరపురాని పాత్రలు పోషించారు. వారి మరణం సినిమా ప్రపంచానికి తీరని లోటు. వారి కుటుంబ సభ్యులకు, అభిమానులకు నా ప్రగాఢ సానుభూతి వ్యక్తం చేస్తున్నాను. ఓం శాంతి.
— Narendra Modi  September 8, 2020
.....
M.Iyangar/S.Shaikh/P.Kor
उपराष्ट्रपती कार्यालय
भारत शांतताप्रिय देश, मात्र सर्व प्रकारच्या दहशतवादाशी लढा देण्याचा निर्धार-उपराष्ट्रपती
नवी दिल्ली, 19 मार्च 2019
भारत शांतताप्रिय देश असला तरी सर्व प्रकारच्या दहशतवादाशी लढा देण्याचा निर्धार असल्याचे उपराष्ट्रपती एम. व्यंकय्या नायडू यांनी सांगितले. त्यांच्या निवासस्थानी आज घानाचे उपराष्ट्रपती महमुदू बाबुमिया, गिनियाचे पंतप्रधान डॉ. इब्राहिम कसोरी फोफाना आणि लेसेथाचे उप पंतप्रधान मॉनयानी मोलेलेकी यांच्याशी संवाद साधताना ते बोलत होते.
या सर्व देशांचे भारताशी पारंपरिकरित्या दृढ असलेल्या संबंधांबद्दल सर्व नेत्यांनी आनंद व्यक्त केला. हे सर्व देश आणि भारत यांच्यात शांततापूर्ण सहजीवन, लोकशाही, कायद्याचे राज्य या आणि इतर क्षेत्रात दृढ संबंध आहेत असे या नेत्यांनी स्पष्ट केले.
हे सर्व देश आणि वेगवान विकसित होणाऱ्या देशांमध्ये मजबूत आर्थिक सहकार्य असल्याचे उपराष्ट्रपती नायडू म्हणाले.
यावेळी उपराष्ट्रपती नायडू यांनी यापूर्वी या तिन्ही देशांतील प्रमुख नेत्यांच्या भारत भेटींना उजाळा दिला.
B.Gokhale/J.Patankar/P.Kor
(Visitor Counter : 111